**Obec Pavlovce , Pavlovce 143 , 094 31 Hanušovce nad Topľou**

**Z Á P I S N I C A**

**z 2. riadneho zasadnutia Obecného zastupiteľstva v Pavlovciach , konaného dňa 10.12.2018**

**/pondelok / o 16.00 hod. v zasadačke obecného úradu.**

**Prítomní :** podľa prezenčnej listiny

**Program :**

1. Otvorenie a privítanie
2. Určenie zapisovateľa a overovateľov zápisnice
3. Kontrola plnenia uznesenia
4. VZN –schválenie
5. Schválenie rozpočtu
6. Zámery obce - projekty
7. Kultúrno spoločenské akcie
8. Odpredaj pozemkov
9. Rôzne
10. Návrh na uznesenie
11. Záver
12. Zasadanie obecného zastupiteľstva otvoril a prítomných privítal starosta obce Ing. Jozef Kočiš, zároveň ich oboznámil s programom zasadnutia
13. Určenie zapisovateľa : Marta Verčimáková , overovatelia zápisnice : Samuel Bruss , Martin Krupa
14. Kontrola plnenia uznesenia č. 1/2018 previedla p. M. Verčimáková , pracovníčka obce a konštatovala že uznesenie č 1/2018 bolo splnené.
15. Obecné zastupiteľstvo na svojom druhom zasadaní prerokovalo VZN obce Pavlovce , prijali sa niektoré zmeny tykajúce sa poplatkov , po kontrole platieb za komunálny odpad sa obecné zastupiteľstvo rozhodlo zvýšiť poplatok za komunálny odpad pre dospelého občana na 12 eur, dieťa do 18 rokov na 6 eur, podnikatelia na 36 eur za 110 litrovú popolnicu, COOP Jednota na 75 eur za 110 litrovú popolnicu, nakoľko sa kontrolu zistilo ,že obec dopláca na vývoz a uloženie komunálneho odpadu.

Taktiež sa zvýšil poplatok za psa , pre domácnosť na 5 eur a pre podnikateľov na 10 eur za jedného psa na rok.

Taktiež sa upravili poplatky pre občanov , oznám v MR – komerčné účely na 5 eur jeden oznám , a overenie podpisu a listiny aj každej začatej strany sa upravil na 2 eur. Ostatné VZN obce sa nemenili a ostávajú naďalej platností .

1. Ekonómka obce , pani Ľubica Orečná predložila obecnému zastupiteľstvu rozpočet obce na schválenie, v ňom bolo

v jednotlivých položkách rozpísaný príjem a výdavky obce, obecné zastupiteľstvo si prešlo rozpočet po jednotlivých

položkách , v prípade nejasností im ekonómka obce vysvetlila jednotlivé položky.

Rozpočet obce bol nakoniec obecným zastupiteľstvom schválený.

1. Ďalším bodom programu bol zámery obce na rok 2019 s ktorými obecné zastupiteľstvo oboznámil starosta obce

jedná sa o projektové zámery obce , a to : dokončenie obecného úradu , ktorý by mal byť funkčný v lete 2019 ,

je potrebné dokončiť poslednú vetvu rekonštrukcie vodovodu a je potrebné vymeniť vodovodné potrubie aj na

úseku smer železničná stanica , tiež je naplánovane rozšírenie a rekonštrukcia verejného osvetlenia nakoľko vznikajú

nové ulice kde sa rozrastá bytova výstavba , ďalším zámerom je aj oprava miestnych komunikácií ale dobudovanie

nových ulíc , jedným z podstatných zámerov obce je aj možná kanalizácie obce .

1. Starosta obce Ing. Jozef Kočiš , informoval obecné zastupiteľstvo aj s pripravovanými  kultúrno spoločenskými aktivitami obce , dňa 02.11.2018 sa konala posviacka zrekonštruovaného Domu nádeje ktorej sa zúčastnili aj zástupcovia rímokatolickej evanjelickej cirkvi ,taktiež ďalší účastníci ktorí boli prítomní a podieľali sa na rekonštrukcií

Ďalšia najbližšia kultúrna akcia sa bude konať 16.12.2018 a to Vianočná akadémia ktorú pripravili žiaci Základnej školy a programom prispeje aj dievčenská spevácka skupina .

Na budúci rok sú pripravované tieto aktivity , obecný ples 23.2.2019 ,ďalšie pripravované akcie – deň matiek ,

Deň otcov , privítanie detí do života, rozlúčka so zosnulými , úcta k starším , dni obce , vianočná akadémia .

1. Ďalším bodom programu bol odpredaj pozemkov pre Ing. Michala Kočiša Pavlovce č. 88 , Annu Mikitovú Pavlovce č. 24 a rodinu Verčimákovú a Beňovú, obecné zastupiteľstvo súhlasilo s odpredajom pozemkov s podmienku , že budú vytvorené GP , zmluvu o predaji a vklad do katastra všetko bude hradiť kupujúci , cena za 1m² bola stanovená na 3 eur , pri pozemkoch pre rodinu Verčimákovú bola uložená podmienka , že dajú vypracovať GP , bude zachovaná priekopa a bude zachovaná hranica so susedným cirkevným pozemkom , potom sa odkúpenie schváli .
2. Rôzne :

* poslanec Samuel Bruss ,predniesol požiadavku na úpravu terénu v lokalite Breziny, nakoľko sa tam robila rekonštrukcia vodovodu a je potrebné dokončiť úpravy terénu , ktorý bol zásahom porušený .
* starosta obce Ing. Jozef Kočiš oboznámil obecné zastupiteľstvo, že do rady školy boli zvolení : poslanec Martin Krupa do Základnej školy Pavlovce a poslanec Pavel Verčimák do Materskej školy Pavlovce
* Ďalej starosta obce dal odsúhlasiť obecnému zastupiteľstvu dodatok k zmluve o právnej pomoci , zároveň oboznámil ,že do 01.01.2019 bude raz do mesiaca v určených hodinách poskytovať právnu pomoc advokát obce občanom obce Pavlovce ,mesačný poplatok bude činiť 480 eur
* obecné zastupiteľstvo taktiež schválilo používanie súkromného osobného motorového vozidla starostu obce In. Jozefa Kočiša na služobné účely obce .

- v bode rôzne sa taktiež preberala zimná údržba obecných ciest, bol podaný návrh aby sa prizvali podnikatelia ktorí majú na to dostupnú techniku a urobil sa výber na takúto činnosť .

* ďalším bodom programu bol obecný ples , kde sa obecné zastupiteľstvo dohodlo na cene lístka, na programe

ale aj na tom čo všetko k plesu náleží.

* posledným bodom programu rôzne bola aktivita pri ktorej pracovníci obecného úradu dostali za úlohu doručiť do každej domácností kalendár na rok 2019 , rozpis vývozu komunálneho a separovaného zberu na rok 2019, ale aj oznám o právnej pomoci ktorá začne od nového roka s tým , že občania sa môžu telefonicky na obecnom úrade objednať na právnu konzultáciu, taktiež tam bola aj pozvánka na Vianočnú akadémiu ktorá sa bude konať 16.12.2018 so začiatkom o 14:00 hodine v sále kultúrného domu obce Pavlovce .

1. Po prerokovaní všetkých bodov programu a diskusie obecné zastupiteľstvo prijalo toto uznesenie :

**U Z N E S E N I E č. 2/2018**

1. **Schvaľuje :**

* VZN č. 1.2.3.4.5.6.
* Zvýšenie poplatku za komunálny odpad dieťa do 18 rokov 6 eur, dospelí 12 eur za osobu , podnikatelia 36 eur za 1 - 110 l popolnicu a firmy 75 eur za 1 -110 l popolnicu
* Zvýšenie poplatku za psa – domácnosť z 3,50 na 5 eur , podnikatelia z 5 eur na 10 eur a zvýšenie poplatku za komerčný oznám v miestnom rozhlase z 3,50 eur na 5 eur
* Vyrovnaný rozpočet na rok 2019 kde príjmy a výdavky obce budú činiť sumu 496 800 eur
* Odpredaj pozemkov za stanovených podmienok pre Ing. Michala Kočiša , Annu Mikitovú a rodinu Verčimákovú
* Používanie súkromného osobného motorového vozidla na služobné účely obce
* Dodatok č. 2 k zmluve o právnom zastupovaní obce JUDr. Stanislavom Kaščakom

1. **Berie na vedomie :**

* Pripravované kultúrno spoločenské aktivity na budúci rok
* Pripomienku poslanca S. Brussa na úpravu terénu po rekonštrukcií vodovodu v lokalite Breziny
* Návrh na zimnú údržbu obecných ciest
* Projektové zámery obce

1. Po prijatí uznesenia , starosta obce Ing. Jozef Kočiš poďakoval prítomným za účasť .

V Pavlovciach dňa : 10.12.2018 ..........................................................

Ing. Jozef Kočiš , starosta obce

Zapísala : Marta Verčimáková ...........................................................

Overovateľia :

Samuel Bruss ..........................................................

Martin Krupa ...........................................................